**Kataluniako Ikerketarako Ataria** (**Portal de la Recerca de Catalunya,** PRC) Kataluniako Generalitateko Unibertsitate eta Ikerketa Idazkaritzaren ekimena da, eta CSUCk sortu zuen, Kataluniako unibertsitateetako eta parte hartzen duten ikerketa-zentroetako kideek osatutako lan-batzordearekin batera.

PRCk Kataluniako unibertsitate eta ikerketa-zentroetan egindako ikerketaren emaitzak bildu eta espazio bakar batean zabaltzen ditu. Tokiko eta nazioarteko komunitate zientifikoari eta enpresa eta erakunde finantzatzaileei zuzenduta, PRCk sarbide irekia sustatzen du eta datuak berrerabiltzea errazten duten prestakuntza estandarretan oinarritzen da.

Ataria 2012ko amaieran hasi zen definitzen, Kataluniako Unibertsitate Zerbitzuen Partzuergoaren koordinazioarekin, eta, sarbide mugatuko etapa baten ondoren, 2016. urtean zabaldu zen publikoki.

Jarduera
--------

PRCren helburua da Katalunian nazioarteko komunitate zientifikoarentzat, enpresentzat, erakunde finantzatzaileentzat eta, oro har, publikoarentzat ikertzaileei, argitalpenei, taldeei eta ikerketa-proiektuei dagokienez egiten den ikerketa-jarduera ikusi eta zabaltzea, eta, hala, ekoizpen zientifikorako sarbide irekia erraztea. Epe luzera, halaber, kudeaketa-prozesuak sinplifikatzea eta ebaluazio-prozesuei laguntzea du helburu.

Kataluniako Ikerketa Ataria onuragarria izan nahi du Kataluniako sistemarentzat, sistema osoaren potentzialtasuna ikusgarri eginez. Bestalde, unibertsitate-sistemari dagokionez, ikerketako datuen kudeaketa bateratuko dituzten prozesuak indartu beharko ditu. Eta, azkenik, ikertzaileen lanerako sarbidea eta ikusgarritasuna handitzea.

Ataria unibertsitateek beren ikerketarako kudeaketa-sistemetan (CRIS) egindako lana aprobetxatzeko premisan oinarritzen da, eta Atarirako lanek erakunde bakoitzaren barruko informazioaren kudeaketa hobetzea lortu nahi da. Lan hori batera egiten da, besteak beste, honako hauen bidez: datuak eskuratzeko akordioak, prestakuntza estandarren (CERIF) eta elkarreragingarritasun-protokoloen bidez informazioa atzematea, anbiguotasunak ekiditen dituzten identifikatzaile komunak erabiltzea (adibidez, ORCID ikertzaileentzat) eta produkzio zientifikorako sarbide irekia eta erakundeen gordelekuak erabiltzea. Tokiko eta nazioarteko jardunbide egokien adibideak eta kodeak jarraitzen ditu Atariak, hala nola UPCko Ikertzaileen Ekoizpen Zientifikoaren Ataria (FUTUR), UPFren Ekoizpen Zientifikoaren Ataria, Neerlandeko ataria (NARCIS) edo Danimarkako ikerketaren datu-basea.

Parte hartzen duten erakundeak
------------------------------

PRCk 18 erakunde parte-hartzaile ditu, unibertsitate eta ikerketa-zentroen artean, eta 10.900 ikertzaileren datuak biltzen ditu.

### Unibertsitateak

* Bartzelonako Unibertsitatea
* Bartzelonako Unibertsitate Autonomoa
* Kataluniako Unibertsitate Politeknikoa.
* Pompeu Fabra Unibertsitatea
* Gironako Unibertsitatea
* Lleidako Unibertsitatea
* Rovira i Virgili Unibertsitatea
* Universitat Oberta de Catalunya
* Ramon Llull Unibertsitatea
* Vic-eko Unibertsitatea - Kataluniako Unibertsitate Zentrala
* Kataluniako Nazioarteko Unibertsitatea
* Abad Oliba Unibertsitatea CEU

### Ikerketa-zentroak

* Vall de Hebrón,
* Nekazaritzako Elikagaien Ikerketa eta Teknologia Institutua
* Kataluniako Arkeologia Klasikoaren Institutua
* Kultura Ondarea Ikertzeko Kataluniako Institutua Fundazioa
* Kataluniako Paleontologia Institutua Miquel Crusafont
* Bartzelonako Medikuntza Birsortzailearen Zentroa

Ikus, halaber
-------------

* Inguma (datu-basea)

Erreferentziak
--------------

1. ↑    *El Portal de Recerca de Catalunya.*  CSUC - lloc web oficial.
2. 1 2   «The Catalan Research portal: ready to go»  *EuroCRIS Strategic Membership Meeting* 2015.
3. ↑   «El Portal de la Recerca de Catalunya: agregant informació de procedència i institucions diverses»  *Quartes Jornades sobre Gestió de la Informació Científica (JGIC-2015)* 2015.
4. ↑   «Que treballin les dades de la recerca!»  *Presentació a Elsevier Library Connect* 2014.
5. ↑   «El Portal de la Investigación de Catalunya. Una suma de información de los CRIS y los repositorios institucionales»  *VI Jornadas de OS-Repositorios*: 14. 13 de març de 2015.
6. ↑   Anglada, Lluís; Reoyo, Sandra.  (2014). «A shared portal for the research output of the universities of Catalonia»  *14th SELL Meeting*.
7. ↑   de Castro, Pablo; Jörg, Brigitte; Martinez, Albert; Buenaposada, Pablo.  (2015). «Guidelines for CERIF-XML Data Exchange with CSUC’s Catalan Research Portal (PRC) (Version 2.3)»  *CSUC*.
8. ↑   «Bones pràctiques de les universitats catalanes per fomentar la creació i l'ús del codi ORCID entre els seus investigadors»  *El Blog del CSUC* 2014.
9. ↑   Borrego, Àngel.  (2013). «Sistemes d'identificació unívoca d'investigadors»  *Informe per al CBUC*: 1-22..
10. ↑   «Universitats catalanes acorden l'ús de l'identificador ORCID per als seus investigadors»  *El Blog del CSUC* 2013.
11. ↑    *Més de 10.000 investigadors al Portal de la Recerca de les Universitats de Catalunya.* .

Kanpo estekak
-------------

* FUTUR. UPCko Ikertzaileen Ekoizpen Zientifikoaren Ataria
* UPFren Ekoizpen Zientifikoaren Ataria
* NARCIS, The gateway tono scholarly information in the Netherlands
* Danish National Research Database Artxibatua 2016/09/26 .